Polițiștii rutieri din cadrul Poliției Municipiului Drăgășani au intervenitmarţi, în localitatea Crețeni, pe DN 67B, la un accident rutier soldat cu o persoană rănită ușor.
Din primele verificări a reieșit că un bărbat din localitatea Bălcești, în timp ce conducea un autoturism, ar fi pierdut controlul asupra direcției de deplasare, părăsind partea carosabilă intrând într-un stâlp.
În urma impactului, a rezultat rănirea pasagerului din dreapta față, o femeie de 56 de ani, din localitatea Bălcești.
Victima a fost transportată la spital pentru acordarea de îngrijiri medicale.
Conducătorul auto a fost testat cu aparatul etilotest, rezultatul fiind negativ.
În cauză se efectuează cercetări pentru stabilirea cauzelor și împrejurărilor producerii evenimentului rutier.